PARLAMENTUL ROMÂNIEI

CAMERA DEPUTAȚILOR SENATUL

LEGE

pentru modificarea Legii 272 din 2004 privind protecția și promovarea drepturilor copilului

Parlamentul României adoptă prezenta lege.

 Articolul 1

Legea nr. 272/2004 privind protecția și promovarea drepturilor copilului, republicată în Monitorul Oficial al României, partea I, nr. 159 din 4 martie 2014, cu modificările și completările ulterioare, se modifică după cum urmează:

(1)La articolul 55, alineatul (2) se modifică și va avea următorul cuprins:

„(2) La cererea titularului, exprimată după dobândirea capacității depline de exercițiu, dacă își continuă studiile într-o formă de învățământ liceal, postliceal, universitar sau postuniversitar, protecția specială se acordă, în condițiile legii, pe toată durata continuării studiilor, dar fără a se depăși vârsta de 26 de ani.”

(2)La articolul 129, alineatul (42) se modifică și va avea următorul cuprins:

,,(42) Tinerii care au beneficiat de o măsură de protecție specială, în condițiile legii, și au împlinit vârsta de 18 ani pot opta pentru continuarea măsurii de protecție specială în condițiile articolului 55, alineatele (2) și (3) sau pentru primirea unei indemnizații lunare în valoare de 4,8 JSR. Beneficiază de această indemnizație până la împlinirea vârstei de 26 de ani tinerii care fac dovada că urmează o formă de învățământ prevăzută de lege sau au un loc de muncă."

 Articolul 2

Prezenta lege intră în vigoare de la data de 1 decembrie 2022.

 Această lege a fost adoptată de Parlamentul României, cu respectarea prevederilor art. 75 și ale art. 76, al. 2 din Constituția României.

Președintele Camerei Deputaților Președintele Senatului